અમદાવાદ: હાથીજણ પાસે આવેલી DPS સ્કૂલની માન્યતા CBSE દ્વારા રદ્દ કરી દેવામાં આવી છે, જે બાદ હવે સ્કૂલમાં અભ્યાસ કરી રહેલા વિદ્યાર્થીઓના ભાવિને લઇને સળગતા સવાલ ઉભા થઇ રહ્યાં છે, આગામી પરીક્ષા પછી DPS સ્કૂલ બંધ થઇ જશે, જેથી મોટી સંખ્યામાં વાલીઓ આજે સ્કૂલમાં તપાસ કરવા પહોંચ્યાં હતા, સંચાલકોના પાપે આ સ્કૂલ બંધ થવા જઇ રહી છે, વાલીઓએ સરકાર પર ગંભીર આરોપ લગાવ્યાં છે કે સરકાર આ મામલે અત્યાર સુધી કેમ ચૂપ હતી, ઘણા વિદ્યાર્થીઓએ તો ગત વર્ષે જ આ સ્કૂલમાં ડોનેશન આપીને એડમિશન લીધું હતુ.